CELEX: 22016D2205
Language: sk
Date: 2015-06-11 00:00:00
Title: Rozhodnutie Spoločného výboru EHP č. 170/2015 z 11. júna 2015, ktorým sa mení príloha XX (Životné prostredie) k dohode o EHP [2016/2205]

15.12.2016   
               
               
                  SK
               
               
                  Úradný vestník Európskej únie
               
               
                  L 341/70
               
            ROZHODNUTIE SPOLOČNÉHO VÝBORU EHP
      č. 170/2015
      z 11. júna 2015,
      ktorým sa mení príloha XX (Životné prostredie) k dohode o EHP [2016/2205]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Vykonávacie rozhodnutie Komisie 2013/727/EÚ zo 6. decembra 2013, ktorým sa stanovuje formát na oznamovanie informácií o prijímaní a podstatných revíziách programov odpadového hospodárstva a programov predchádzania vzniku odpadu, (1) sa má začleniť do Dohody o EHP.
               
            
                  (2)
               
               
                  Príloha XX k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Za bod 32ffd (rozhodnutie Komisie 2011/753/EÚ) prílohy XX k Dohode o EHP sa vkladá tento bod:
      
         
                     „32ffe.
                  
                  
                     
                        32013 D 0727: vykonávacie rozhodnutie Komisie 2013/727/EÚ zo 6. decembra 2013, ktorým sa stanovuje formát na oznamovanie informácií o prijímaní a podstatných revíziách programov odpadového hospodárstva a programov predchádzania vzniku odpadu (Ú. v. EÚ L 329, 10.12.2013, s. 44).“
                  
               
      Článok 2
      Znenie vykonávacieho rozhodnutia 2013/727/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 12. júna 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 11. júna 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. EÚ L 329, 10.12.2013, s. 44.
      
         (*1)  Ústavné požiadavky neboli oznámené.